Resumaziun dal text: Ina praschun cun inscripziuns dals praschuniers en il „Spittelturm“ da Bremgarten

Da Andreas Motschi / translaziun Lia Rumantscha

Enfin il 1798 pratitgava Bremgarten, citad subdita da la Confederaziun, la giurisdicziun en la regiun da la citad e da la podestataria en il «Nieder- e Kelleramt». Ina da las praschuns citadinas, duvrada era dal signuradi vischin «Freie Aemter», sa chattava en il «Spittelturm», la tur da portal construida 1556/57 a l’ur superiur da la citad. La praschun da tur sa chatta en l’emprim plaun ed è accessibla sulettamain tras in’avertura en il palantschieu sura. Dapi la mesadad dal 19avel tschientaner bloccava in nov palantschieu dad aissas l’access al local. Cura ch’el è vegnì avert danovamain l’atun 1999 han ins chattà in dumber surprendentamain grond d’inscripziuns e grafits, dissegnads dals praschuniers sin las paraids. Tranter quels sa chattan vopnas ed inscripziuns da pliras lingias, monograms ed inizialas, ma er illustraziuns e differents segns che vegnan preschentads a maun d’intgins exempels caracteristics.